CELEX: 32015D1849
Language: lt
Date: 1444694400000
Title: 2015 m. spalio 13 d. Komisijos įgyvendinimo sprendimas (ES) 2015/1849 dėl priemonių, kuriomis siekiama neleisti patekti į Sąjungą ir joje išplisti kenksmingiesiems organizmams, taikymo tam tikroms Ganos kilmės daržovėms (pranešta dokumentu Nr. C(2015) 6858)

15.10.2015   
            
            
               LT
            
            
               Europos Sąjungos oficialusis leidinys
            
            
               L 268/33
            
         KOMISIJOS ĮGYVENDINIMO SPRENDIMAS (ES) 2015/1849
   2015 m. spalio 13 d.
   dėl priemonių, kuriomis siekiama neleisti patekti į Sąjungą ir joje išplisti kenksmingiesiems organizmams, taikymo tam tikroms Ganos kilmės daržovėms
   
      
         (pranešta dokumentu Nr. C(2015) 6858)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies trečiąjį sakinį,
   kadangi:
   
               (1)
            
            
               valstybių narių atlikti augalų sveikatos patikrinimai (buvo patikrintos tam tikrų Ganos kilmės augalų ir augalinių produktų siuntos) parodė, kad daug šių augalų ir augalinių produktų buvo užkrėsta kenksmingaisiais organizmais, daugiausia ne europiniais Tephritidae, kaip antai Ceratitis cosyra (Walker), Thrips palmi Karny arba Bemisia tabaci (Genn.). Nuo 2009 m. smarkiai daugėjo sulaikomų Ganos kilmės siuntų, kuriose yra kenksmingųjų organizmų. Daugelis sulaikymo atvejų susiję su Capsicum L., Lagenaria Ser., Luffa Mill., Momordica L. augalais, išskyrus sėklas, ir su Solanum L. augalais, išskyrus S. lycopersicum L. augalus (toliau – minėtos prekės);
            
         
               (2)
            
            
               2012 ir 2015 m. Ganoje Komisijos atliktas auditas, rodo, kad fitosanitarijos eksporto sertifikavimo sistemoje yra trūkumų. Nepaisant Ganos kompetentingų institucijų patikinimų ir veiksmų sulaikymo atvejų skaičius toliau didėjo;
            
         
               (3)
            
            
               Komisija, atsižvelgdama į šių auditų rezultatus ir sulaikymo atvejų skaičių, padarė išvadą, kad dabartinės Ganos taikomos fitosanitarinės apsaugos priemonės nėra pakankamos norint užtikrinti, kad Ganos kilmės augalų ir augalinių produktų siuntos nebūtų užkrėstos kenksmingaisiais organizmais arba kad būtų išvengta kenksmingųjų organizmų patekimo į Sąjungą su importuojamomis minėtomis prekėmis rizikos;
            
         
               (4)
            
            
               turėtų būti imtasi priemonių, skirtų spręsti klausimą dėl rizikos, kurią kelia minėtų prekių importas į Sąjungą. Todėl turėtų būti uždrausta įvežti į Sąjungą minėtas prekes;
            
         
               (5)
            
            
               siekiant spręsti klausimą dėl išliekančios patekimo rizikos ir suteikti Ganai galimybę atnaujinti sertifikavimo sistemą, priemonės turėtų galioti iki 2016 m. gruodžio 31 d.;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ
   1 straipsnis
   Draudžiama įvežti į Sąjungos teritoriją Ganos kilmės Capsicum L., Lagenaria Ser., Luffa Mill., Momordica L. augalus, išskyrus sėklas, ir Solanum L. augalus, išskyrus S. lycopersicum L. augalus.
   2 straipsnis
   1 straipsnis taikomas iki 2016 m. gruodžio 31 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2015 m. spalio 13 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.